Šiaulių gidas

G. Verdi operos „Traviata“ kamerinis atlikimas lietuviškai
2024-10-19 18:00 (Europe/Helsinki) | Koncertų salė „Saulė”
Didelio populiarumo sulaukęs G. Verdi operos „Traviata“ kamerinis atlikimas spalio 19 dieną 18 val. atkeliauja į Šiaulių koncertinę įstaigą „Saulė“!
Dalyvauja tarptautinių konkursų laureatai:
Ona Kolobovaitė (sopranas, Violeta),
Egidijus Bavikinas (tenoras, Alfredas),
Liudas Mikalauskas (bosas-baritonas, Žermonas),
Beata Vingraitė – Andriuškevičienė (fortepijonas).
„Pakelkim, pakelkim mes taurę linksmybių!“ – štai kaip prieš 100 metų prasidėjo profesionaliosios Lietuvos operos kelias Operos ir dramos vaidykloje Kaune!
Šiai progai paminėti publikos pamilti operos solistai, tarptautinių konkursų laureatai Ona Kolobovaitė, Egidijus Bavikinas, Liudas Mikalauskas bei pianistė Beata Vingraitė parengė kamerinį G. Verdi operos „Traviata“ atlikimą. Kodėl kamerinį? Todėl, kad ji atliekama be orkestro ir choro, o kai kurias masines scenas pakeis ištraukos iš Aleksando Diuma romano „Dama su kamelijomis“, pagal kurį originaliai ir buvo sukurta ši opera dar XIX a. Spektaklio monologai ir dialogai, besipinantys su operų arijomis ir duetais, mums visiems žinomą tragišką meilės istoriją atskleis dar nematytu būdu.
Nuo šventės iki pykčio, nuo meilės iki mirties Jus lydės programoje dalyvaujantys menininkai, atskleisdami dar nepažintas vienos geidžiamiausių Paryžiaus kurtizanių Violetos, bei jauno provincijos bajoro Alfredo ir jo tėvo Žermono gyvenimo dramas.

Renginio trukmė ~ 1 val. 30 min.

Vidmanto Vaitkevičiaus tapybos darbų paroda „Lietuvos kolekcijos“ Šiaulių krašto motyvais.
2024-10-18 17:00 | Koncertų salė „Saulė”
Spalio 18 dieną koncertų salėje „Saulė“ bus pristatoma dailininko Vidmanto Vaitkevičiaus tapybos darbų paroda „Lietuvos kolekcijos“ Šiaulių krašto motyvais.
Dailininkas Vidmantas Vaitkevičius, pasaulyje žinomas kaip Vidma Wait, jau daugiau kaip 40 metų tapantis menininkas, baigęs Vilniaus dailės akademiją, žinias gilinęs Liepcigo meno akademijoje. Jis daug keliauja, apsigyvenęs kokiame nors jam patikusiame mieste, piešia jo architektūrą, surengia parodas ir važiuoja kitur.
Surengęs daugiau kaip 60 personalinių parodų Lietuvoje, Latvijoje, JAV, Japonijoje, Anglijoje, Vokietijoje, Norvegijoje, Olandijoje, Rusijoje ir kitose pasaulio šalyse.
Vidma Wait paveikslai yra Japonijos imperatoriaus, Anglijos karalienės, S.Stallones, B. Lubio , R. Mikutavičiaus kolekcijose…

Paroda vyks iki lapkričio 20 d.

Premjera! Teatro komedija „Į darbą kaip į šventę“
2024-10-17 18:00 | Šiaulių kultūros centro Didžioji koncertų salė (Aušros al. 31)
Gražaus pirmadienio darbe, ar tai įmanoma? Juk dauguma pirmadienio rytą jau pradeda laukti penktadienio vakaro, nes darbas tai ne pramoga, o pinigų uždirbimo vieta. Ar galėtų būti kitaip? Šį kartą „Aktorių teatras“ Jums pristato labai darbingą, bet kartu ir atpalaiduojančią komediją „Į darbą kaip į šventę“, pagal prancūzų autorės Isabelle Grolier pjesę „Laimingi darbe“.
Spektaklio veiksmas vyksta laikraščio redakcijoje, kurio finansiniai reikalai su kiekvienu mėnesiu vis prastėja, nes atėjus interneto erai, spausdinti laikraščiai tapo nepopuliarūs. Redakcijoje dirbantys trys darbuotojai ne itin mėgsta vienas kitą ir savo pareigas, jie tik ir žiūri, kaip kuo greičiau sprukti pro redakcijos duris namo. Laikraščiui vadovaujantis direktorius negali pakęsti darbuotojų požiūrio į darbą, bet visi dantis sukandę dirba toliau, nes neturi kitos išeities. O išeitį netikėtai pasiūlo atsiradęs olandų investuotojas, kuris pažada investuoti į laikraštį su viena keista sąlyga, kad nuo šiol darbuotojai turi būti laimingi darbe ir į darbą eiti, kaip į šventę!
Ar keturi vienas kito nemėgstantys kolegos suras išeitį? Čia ir prasideda tikra sumaištis, juokingos situacijos, linksmi nesusipratimai ir svarbiausia dar daugiau darbo!
Galbūt šis spektaklis žiūrovui duos atsakymą, kurio visas pasaulis ieško šimtmečius, kaip būti laimingu darbe? O jei atsakymo nesurasite, tai bent jau išsinešite optimistinį požiūrį į vienų mėgstamą, kitų nemėgstamą darbą ir visų taip siekiamą laimę.
Vaidina: Aušra Štukytė arba Vitalija Mockevičiūtė, Neringa Varnelytė, Andrius Bialobžeskis arba Ramūnas Šimukauskas, Julius Žalakevičius.
Renginio trukmė: ~1 val. 30 min.

„Nepatogus kinas“ kino seansas. „Noriu kažką jausti“
2024-10-15 18:30 | Šiaulių kultūros centro Oranžinė salė (Aušros al. 31)
Spalio 14–24 dienomis Šiaulių kultūros centre vyks festivalis „Nepatogus kinas“.
Can’t Feel Nothing
Danija I 2024 I 81 min. I N-13
Socialinių tinklų ir naujienų puslapių kūrėjai sėkmingai manipuliuoja mūsų emocijomis. Mes pykstame ant melagingų antraščių, įsimylime turinio kūrėjas, išmokytas gražiai atrodyti ir švelniai kalbėti, negalime atsispirti pagundai pamatyti kažką dar baisesnio ar dar šlykštesnio negu vakar. Kodėl tuomet naršymas palieka mus tuščius ir bejausmius? Ir kaip tai pakeisti?
Režisierius David Borenstein
Kalbos: danų, anglų, rusų, mandarinų k.
Subtitrai: lietuvių, anglų k.
Apsilankyti filmų seansuose galima įsigijus „Laisvos kainos bilietą“ ir savo nuožiūra įmetus bet kokią sumą į festivalio organizatorių paramos dėžutę. „Laisvos kainos bilietą“ galėsite įsigyti atsiskaitydami grynaisiais kino teatro kasoje seanso dieną arba vieną dieną prieš seansą.

„Nepatogus kinas“ kino seansas. „Gulspongo stebuklas“
2024-10-14 18:30 | Šiaulių kultūros centro Oranžinė salė (Aušros al. 31)
Spalio 14–24 dienomis Šiaulių kultūros centre vyks festivalis „Nepatogus kinas“.
Miraklet i Gullspång
Švedija, Norvegija, Danija I 2023 I 109 min.
Kari ir Mai tiki stebuklais. Visa, kas joms nutinka, moterų galvose turi turėti kažkokią didesnę prasmę. Viena jų jaučia, kad naują butą reikės pirkti tą, kuriame kabės tinkamas paveikslas. Radusios tokį, seserys skambina brokerei. Ją sutikusios nesusituri nepakomentavusios: „Jūs kaip iš akies traukta mūsų nusižudžiusi sesuo Lita.“ Brokerė nustemba. Juk ją vaikystėje irgi vadino Lita.
Režisierė Maria Fredriksson
Kalbos: norvegų, švedų k.
Subtitrai: lietuvių, anglų k.
Apsilankyti filmų seansuose galima įsigijus „Laisvos kainos bilietą“ ir savo nuožiūra įmetus bet kokią sumą į festivalio organizatorių paramos dėžutę. „Laisvos kainos bilietą“ galėsite įsigyti atsiskaitydami grynaisiais kino teatro kasoje seanso dieną arba vieną dieną prieš seansą.

Šiaulių kultūros centro choro „Tremtinys“ 35-mečiui skirtas šventinis koncertas „Širdimi jauni“
2024-10-12 14:00 | Šiaulių kultūros centro Didžioji koncertų salė (Aušros al. 31)
Spalio 12 d. 14 val. Šiaulių kultūros centro Didžiojoje koncertų salėje (Aušros al. 31) vyks Šiaulių kultūros centro choro „Tremtinys“ (meno vad. R. Pečeliūnas) 35-mečiui skirtas šventinis koncertas „Širdimi jauni“.
Bus papildyta.
Renginio trukmė: ~1 val. 30 min.
Renginys nemokamas

Koncertas šeimai „Muzikalioji karvė Sofija“
2024-10-12 12:00 | „Polifonijos” salė
Šiaulių kamerinės salės „Polifonija“ organizatoriai šį sezoną pakvies į trijų koncertų visai šeimai ciklą.
Koncertai-spektakliai vyks kartą per mėnesį, šeštadieniais – 12:00 val.
Pirmasis šio ciklo renginys – klasikinės muzikos koncertas visiems šeimos nariams pagal nuotaikingą Geoffroy de Pennart’o paveikslėlių knygą „Muzikalioji karvė Sofija“, kuris vyks spalio 12 d. 12 val.
Sofija turi įgimtą talentą muzikai. Jai labai patinka dainuoti, tad noriai dovanoja muziką kitiems. Sofija yra karvė, o karvėms nėra taip lengva papulti į išsvajotą orkestrą. Ar išsipildys muzikaliosios karvės Sofijos svajonė koncertuoti šimtams žiūrovų?
Čiurlionio kvartetas ir sopranas Jomantė Šležaitė pristato muzikinę programą, kurioje muzikos ir vaizdų pagalba bus pasakojama istorija apie karvės Sofijos kelionę. Pagrindinės veikėjos didžiausias tikslas – tapti dainininke.
Programoje skambės žinomų kompozitorių klasikinė muzika – Robert Schumann, Michael Nyman, Philip Glass, Maurice Ravel, Alberto Ginastera, Arcangelo Corelli, Johannes Brahms, Johann Sebastian Bach, Wolfgang Amadeus Mozart ir kt. Nuostabūs muzikos garsai padės vaikams ir jų tėveliams nukeliauti į fantazijos šalį.
Atlikėjai:
M. K. ČIURLIONIO KVARTETAS
Solistė ir skaitovė JOMANTĖ ŠLEŽAITĖ (sopranas)
Antram šeimyniniam susitikimui pakviesime į choro „Polifonija” muzikinę pasaką „Kaip ežiukas chorą būrė”, kuri vyks lapkričio 16 d. 12 val.
Tai kūrinys visai šeimai apie vienišą ežiuką, išėjusį į mišką ieškoti linksmumo. Keliaudamas pagrindinis herojus sutinka daug dainuojančių žvėrelių. Susidraugavęs ir supratęs, kas tai yra choras ir kaip smagu visiems kartu dainuoti, ežiukas pats užsinori tokį suburti. Jis sukviečia į būrį miško gyventojus ir po visą pavasarį trukusių repeticijų, uždainuoja…
Linksmas daineles atliekantys miško žvėreliai kviečia vaikučius drauge keliauti per visus keturis metų laikus. Žaisminga forma pateiktame muzikiniame spektaklyje vaikai sužino, kas yra choras, solistas, akompaniatorius, dirigentas, aktorius, pamato, kaip iš tiesų vyksta užkulisinis choro darbas.
Atlikėjai:
Valstybinio Šiaulių dramos teatro aktorius Vladas Baranauskas ir
Šiaulių valstybinis kamerinis choras „Polifonija”.
Na ir trečiasis renginys visai šeimai numatytas gruodžio 14 d. 12 val., kur pamatysime, kaip Pepė keliauja į koncertą.
Turbūt puikiai pažįstate mergaitę, vardu Pepė, kurios galva kupina netikėčiausių fantazijų, o kojos apmautos ilgomis, skirtingomis kojinėmis. Šį populiarios knygos personažą sugalvojo švedų rašytoja Astrida Lindgren. Dauguma vaikystėje esame skaitę jos knygų, o gal net apsilankę muziejuje Stokholme.
Apie ką šis koncertas? Apie tai, kaip Pepė keliauja laivu iš Stokholmo į Klaipėdą, sutinka naujų draugų ir patiria daug smagių nuotykių. Jai patinka Klaipėdos Brass kvinteto muzika ir mergaitė taip pat užsinori koncertuoti…
Atlikėjai:
KLAIPĖDOS BRASS KVINTETAS:
Meno vadovas, trimitas Sigitas Petrulis
Trimitas Tadas Česnauskas
Valtorna Monika Miliauskienė
Trombonas Arvydas Stakvilevičius
Tūba Vidmantas Liasis
AKTORĖ RUGILĖ LATVĖNAITĖ
SCENARIJAUS AUTORIUS, REŽISIERIUS NERIJUS GEDMINAS
VAIZDO PROJEKCIJOS AUTORĖ JUSTINA JARUŠEVIČIŪTĖ

Visų veislių šunų paroda
2024-10-12 10:00 - 2024-10-13 17:00 | Šiaulių arena
Jau tradiciniu tapęs renginys Šiauliuose – nacionalinė visų veislių šunų paroda!
Kaip ir kasmet, parodos organizatorius Šiaulių šunų mylėtojų klubas, kviečia jus pamatyti apie 600 šunų. Lietuvos ir užsienio šalių kinologai į Šiaulius atveš beveik 120 skirtingų šunų veislių. Profesionalai ir mėgėjai pristatys savo šunis ekspertams-teisėjams, kad jie įvertintų šunų eksterjerą ir temperamentą. Šį vertinimo procesą galėsite stebėti ir jūs.
Kviečiame susipažinti su veisėjais, jų dideliais ir mažais šunimis, įsigyti kokybiškų prekių savo augintiniams.
Į parodą galima atsivesti ir savo augintinį, tačiau būtina turėti tvarkingą jo skiepų pasą.

Viktoro Balykov „stand up“ pasirodymas „Širdy dar jaunas“
2024-10-11 19:00 | Šiaulių kultūros centro Kamerinė salė (Aušros al. 31)
Nespręskite apie knygą iš viršelio, kad ir kaip atrodytų iš išorės, Viktoras viduje dar tikrai jaunas, o jo programa – naujausia. Jeigu ateisite pasijuokti, jūs irgi skaitysitės prie jaunimo. Iki pasimatymo!
Bus vienas arba du apšildantys komikai.
N-16.
Renginio trukmė: ~1 val. 30 min.

Koncertas „Meilė muzikai“
2024-10-11 18:00 | Chaimo Frenkelio viloje
Spalio 11 d., penktadienį, 18 val. Chaimo Frenkelio viloje-muziejuje (Vilniaus g. 74, Šiauliai) vyks išskirtinis operos solisto Levan Makaridze (bosas / Sakartvelas) koncertas „Meilė muzikai“.
Prieš dvejus metus Lietuvoje surengęs itin sėkmingą solinių koncertų turą, šiemet į Šiaulius operos solistas Levan Makaridze grįžta su nauja programa. Klausytojai išgirs populiarias pasaulio operų arijas, romansus ir, žinoma, išskirtinius kartvelų liaudies kūrinius. Sakartvelo operos žvaigždei akomponuos Daiva Šulcaitė (fortepijonas).

Levan Makaridze – vienas iš populiariausių savo kartos bosų Sakartvele, Tbilisio valstybinio operos ir baleto teatro solistas ir visame pasaulyje žinomo ansamblio „Suliko“ narys.

L. Makaridze per savo karjerą sukūrė įsimintinus vaidmenis Tbilisio valstybiniame operos ir baleto teatre, tarptautinėse operose ir festivaliuose Italijoje, Graikijoje, Jungtiniuose Arabų Emyratuose, Kinijoje.

Solisto repertuare žinomiausios pasaulio arijos ir kartvelų liaudies folkloras.

Kaip kartvelų kultūros ambasadorius, Tbilisio valstybinio operos ir baleto teatro ansamblis „Suliko“ koncertuoja visame pasaulyje, bet, pasak paties L. Makaridzės, Lietuvai jis jaučia išskirtinius sentimentus ir visada čia grįžta lyg į namus.

Prieš dvejus metus iš pirmo žvilgsnio įsimylėjęs Šiaulių publiką, šiemet Chaimo Frenkelio viloje-muziejuje solistas klausytojams atliks Dž. Verdžio, F. Šuberto, G. Donizetti, Dž. Rosinio, A. Raudonikio kūrinius ir kartvelų liaudies dainas bei romansus.

Bilietus galima įsigyti Chaimo Frenkelio vilos-muziejaus kasoje. Bilieto kaina – 17 Eur, su nuolaida – 15 Eur. Kasos tel. (0 41) 52 43 89.

Extreme show PULSE
2024-10-10 19:00 | Šiaulių arena
PASAULINIS TURAS
Pasaulinio garso Monte Karlo cirko žvaigždės pristato ekstremalų šou „PULSE” Sensacingas šou „PULSE” skelbia apie savo sugrįžimą!
ŠIS ŠOU PRIVERS JŪSŲ ŠIRDIS PLAKTI GREIČIAU.
Pasiruoškite adrenalino antplūdžiui ir neįtikėtinoms staigmenoms, nes PULSE yra pasiruošęs užvaldyti jūsų vaizduotę ir vėl priversti jus aikčioti iš susijaudinimo!
KAS JŪSŲ LAUKIA:
– Šou-performansai be ribų.
– Nuo unikalių ir novatoriškų akrobatinių triukų iki sensacingų pasirodymų su motociklais – kiekviena mūsų šou akimirka kupina ekstremalios energijos ir nepaklūsta gravitacijai!
PASAULINIO LYGIO ŽVAIGŽDĖS:
Pakvietėme geriausius atlikėjus iš viso pasaulio, kad nustebintų jus! Pasiruoškite susitikti su tikromis ekstremalaus meistriškumo žvaigždėmis!
INTERAKTYVIOS GALIMYBĖS:
„PULSE” – tai ne tik spektaklis, bet ir žiūrovus įtraukiantis pasirodymas! Dalyvaukite interaktyviuose žaidimuose, fotosesijose su artistais ir įsiminkite šį vakarą visam laikui!
Pasiruoškite! Jie jūsų akyse darys neįtikėtinus dalykus! Pasirodymas skirtas įvairaus amžiaus žiūrovams.

Renginio informacija

Durys atidaromos: 17:30 val.
Renginio trukmė: 1 val. 30 min.
Petrauka: nėra
Nemokamai: iki 6 metų imtinai (renginio vietoje pateikus amžių įrodantį dokumentą)
Nuolaidos: nėra
Amžiaus cenzas: nėra
Vietos neįgaliems: dėl bilietų įsigijimo sąlygų prašome kreiptis tiesiogiai į renginio organizatorių.
Svarbi informacija: Salės planas gali plėstis/keistis. Bilietų kaina gali kilti.
Papildoma informacija: perkant 10 ir daugiau bilietų galite kreiptis: vipklientai@bilietai.lt

Vytauto Šiškausko koncertas „Auksinės dainos“
2024-10-09 18:00 | Šiaulių kultūros centro Didžioji koncertų salė (Aušros al. 31)
Žiūrovų simpatijas užkariavęs scenos grandas Vytautas Šiškauskas spalio 9 d. 18 val. Šiaulių kultūros centre atiduos visą energiją bei ja „uždegs“ susirinkusią publiką išskirtiniame koncerte.
Pats Vytautas Šiškauskas teigia, kad jam malonu sulaukti Lietuvos muzikos gerbėjų pripažinimo, tačiau, anot jo, svarbiausia yra, jog iš jo koncerto žiūrovai išeitų kupini pačių geriausių emocijų: „Jaučiuosi padaręs viską, kai matau besišypsančius ir širdingai už koncertą dėkojančius žmones.“
„Mūsų kaimas“, „Laikui“, „Nekaltinkit manęs“, „Undinė“ bei daugelio kitų šlagerių autorius pripažįsta, kad jį labiausiai ir žavi natūralus atlikėjo ir publikos bendravimas, kuris gimsta pačioje salėje. „Mane labai veikia teigiama aplinka, koncertų metu visiškai kitaip jaučiuosi, atsipalaiduoju ir bendrauju su publika“, – tvirtina vienas geidžiamiausių Lietuvos atlikėjų.
Populiarios ir visų mėgiamos dainos, maloni ir linksma draugija nepaliks abejingo nė vieno!
Renginio trukmė: ~1 val. 30 min.

Baletas „Karmen”
2024-10-06 19:00 | Šiaulių arena
Dviejų veiksmų baletas KARMEN

Georges Bizet
Laisvai įkvėptas Prosper Mérimée pasakojimo
Choreografija
Agnese Omodei Salè – Federico Veratti
Scenografija
Marco Pesta

Pagerintas dekoracijomis ir kostiumais, Karmen, atliktas Balletto di Milano, patvirtinamas kaip vienas iš labiausiai lauktų sezono pastatymų. Karmen, graži ir nestandartinė, aistringa ir trokštama, iššūkį metanti bet kam, kas nori ją pajungti, ir Likimas, taip gerai aprašytas visur esančiu muzikos leitmotyvu, yra pagrindiniai šios išskirtinės Balletto di Milano versijos veikėjai. Užburiantis veidas, kuriame Karmen supras, kad vienintelis būdas gyventi taip, kaip ji nori, yra nusilenkti jam, Likimui, ir priimti artėjančią mirtį, kurią paskelbė kortos. Tai konfrontacija/susidūrimas tarp čigonų simbolio, kuris valdo istoriją nuo pirmosios scenos. Būtent Likimas pirmiausia sutinka Don Chosė ir užrašo Eskamiliją Karmen kelyje, atskleisdamas save per kortų simbolius (meilė, išdavystė, mirtis), kad ginkluotų Don Chosė ranką ir, finale, atvestų Karmen su savimi.
Don Chosė, toreras Eskamilijas ir Mikaela yra kiti pagrindiniai šio baleto atlikėjai, pilni įtraukiančios choreografijos: nuo garsiosios „Habanera“ iki daugybės gyvų Gitani, Soldati ir Sigaraie ansamblių šokių su Georges Bizet muzika.
Tradicija ir modernumas taip pat egzistuoja energingame Marco Pestos originalios scenografijos klimate.
Spektaklis neišduoda tradicijos lūkesčių, išlikdamas ištikimas Prosper Mérimée pasakojimui ir garsiajai Georges Bizet operai.

Nepraleiskite šio nepakartojamo pasirodymo ir įsigykite bilietus jau dabar!

Renginio informacija

Durys atidaromos: 17:30 val.
Renginio trukmė: 2 val.
Petrauka: taip
Vaikai įleidžiami nemokamai: ne
Nuolaidos: žmonėms su negalia -50% nuolaida
Amžiaus cenzas: nėra
Vietos neįgaliems: dėl bilietų įsigijimo sąlygų prašome kreiptis tiesiogiai į renginio organizatorių.
Svarbi informacija: Salės planas gali plėstis/keistis. Bilietų kaina gali kilti.

Komedija „Kaimynai be ryšio“
2024-10-05 18:00 | Koncertų salė „Saulė”
„Kitoks teatras“ pristato intriguojančią, komediją „KAIMYNAI BE RYŠIO“ su visiems puikiai pažįstamomis teatro, kino, TV žvaigždėmis:

Oneida Kunsunga.
Edita Užaite.
Šarūnu Gedvilu.
Ainiumi Storpirščiu.
Nerijumi Gadliausku – Robertėliu.
Roku Petrausku.

Į juokingų intrigų kupiną siužetą įtraukiantis spektaklis yra apie suprantamus dalykus – keistą kaimynystę, netikėtą meilę, painius šeimyninius santykius bei iki ašarų pralinksminančias situacijas, galinčias nutikti kiekvienuose namuose, jei iš situacijos gelbėsitės paskambinę nepažįstamam asmeniui!
Ką reikia daryti, jei namuose dingo interneto ryšys, o jūsų laukia neatidėliotini darbai? Kodėl įspūdingos moterys susižavi niekuo neypatingais vyrais, ir atvirkščiai? Ir kas turi nutikti, kad gyventumėte ilgai ir laimingai?
Intrigos, pavydas, tikros ašaros, dar nuoširdesnis juokas . Ar ši ypatinga diena nesugriaus kaimynų draugystės?
Atsakymai jau greitai komedijoje ,, Kaimynai be ryšio”.

Režisierius ir pjesės autorius – Ramūnas Cicėnas.
Scenografija, įvaizdis – Eglė Skrinskienė.

Pasaulinės mokytojų dienos proga, mokytojams taikoma 20 proc. nuolaida su kodu: MOKYTOJAS
Renginio trukmė ~ 1 val. 30 min.

Vilniaus senojo teatro spektaklis KALIGULA
2024-10-04 18:00 | Šiaulių dramos teatras
Autorius – Albert Camus
Režisierius – Jokūbas Brazys
Režisieriaus asistentė – Nadežda Pereverzeva
Scenografė – Karolina Fiodorovaitė
Kostiumų dailininkė – Karolina Fiodorovaitė
Šviesų dailininkas – Karolis Zajauskas
Kompozitorius – Mantas Mockus
Albertʼo Camus filosofinės pjesės „Kaligula” siužetas istorinis, tačiau ją laikyti tradicine istorine drama būtų labai netikslu. Kaligula yra absurdo patirtį išgyvenantis žmogus. Draminiu veiksmu, herojaus ambicingu šaltakraujiškumu ši pjesė sukrečia ir šiandien, verčia apmąstyti valdžios ir individo santykį, kreipia dėmesį į šiandienos kontekstą. Pjesė išlieka aktuali, kalbanti apie žmonių išgyvenimus ir santykius su autoritetu bei moralines dilemas šiuolaikiniame pasaulyje. Patį Kaligulą galima interpretuoti kaip personažą, savyje užauginusį nerimo ir nepasitenkinimo šiuolaikinio pasaulio būkle jausmą, ir siekiantį išvalyti pasaulį – pakrikštyti jį ugnimi. Kaligula čia – figūra, ieškanti naujo kelio, radikalių pokyčių, krauju apvalant senąjį pasaulį. „Kaligula” kviečia susimąstyti, kaip asmeninė ir politinė valia gali paveikti pasaulio likimą.
„Spektaklio veiksmas vyksta teatro kavinėje. Tai miglota tarpinė zona, mikrokosmas, kur susilieja tikrovės ir iliuzijų bangos. Kaligulos veiksmai – lyg meninė nesantaika – atskleidžia tamsiąją žmogaus prigimties ir sąmonės pusę. Jis ne tik kelia klausimus, bet yra ir žmogaus bei dangaus kūnų ryšio atributas. Laisvės labirinte Kaligula yra įkaitas, kuris kankinystę švenčia kaip išsilaisvinimą, skelbia, jog tik per kančią galima atskleisti tikrąją būtį. Toks traktavimas sukuria formulę, pagal kurią priešybės – drąsa ir baimė – it kolonos virsta ant žmogaus pėdų, jas traiško, ir į pasaulį žengia Kaligula. Tai žmogus, tyrinėjantis tamsią teatro erdvę, kurioje sceniniu žibintu pasidabinusios mimozos sužydi kaip neįminamos siužeto linijos ženklas.” (rež. Jokūbas Brazys)
„Jonas Vaitkus, Ignas Jonynas, Agnius Jankevičius, Vidas Bareikis, Eimuntas Nekrošius, – nemažai lietuvių režisierių yra statę šią dramą, bet, kaip auditorijai vienu sakiniu apibendrino Jokūbas Brazys, „Camus svarbu analizuoti bent kas dešimtmetį”. (…) Dabar madinga kurti pasaulius, atmosferas. Brazio atmosfera labai teatrinė. Jis kaip niekas kitas moka labai tiksliai sukurti teatrą teatre ir žiūrovą panardinti į keliasluoksnius apmąstymus, pirmiausia susijusius su statomo kūrinio svarbiausia tema. Šis jaunas režisierius (…) sugebėjo per Camus smogti apie Camus.” (Daiva Šabasevičienė).

„Stand up“ pasirodymas „Tie iš bazaro“
2024-10-03 19:00 | Šiaulių kultūros centro Kamerinė salė (Aušros al. 31)
Deividas ir Nedas. Tai du draugai, kurie sugalvojo sujungti jėgas ne tik „podcast“, bet ir „stand up“ aikštelėje. Jau spalio 3 d. Šiaulių kultūros centre galėsite išvysti Deivido ir Nedo naujas, dar niekur negirdėtas ir labai juokingas programas.
„Jeigu norite gerai praleisti vakarą, užsukite pas mus, mes tuo pasirūpinsime. Iki susitikimo!“ – kviečia komikai.
Apšildantis komikas – Deividas Liudvinavičius.
Renginio trukmė: ~1 val.

Lino ir Beno Liandzbergių – paroda „Sekti save“
2024-10-03 17:30 | Šiaulių dailės galerija
2024 m. spalio 3 d., ketvirtadienį, 17.30 val. Šiaulių dailės galerijoje atidaroma tėvo ir sūnaus dueto – Lino ir Beno Liandzbergių – paroda „Sekti save“.
Paroda veiks iki spalio 31 d.

APIE LINO LIANDZBERGIO KŪRYBĄ
Linas Liandzbergis savo paveikslų kompozicijoms pasitelkia mobiliajame telefone fiksuotą asmeninių nuotraukų rinkinį. Nufotografuoti artimiausios aplinkos, šeimos gyvenimo ir kelionių momentai grakščiomis spalviklių linijomis perpiešti ant juodų ar baltų drobių tampa universaliais asmeninės erdvės ženklais. Akivaizdžią slinktį nuo tapybos link fotografijos dabartinėje Lino Liandzbergio kūryboje pabrėžia tiek negatyvo efektas (juodas fonas šviesus piešinys ir atvirkščiai), tiek paveikslų kompozicijos fragmentiškumas.
Paroda sudaryta iš kūrinių, kuriuos iš dalies inspiravo kelionės ar išvykos Lietuvoje bei svetur. Naujoji kolekcija žymi ir naują menininko tapybos kryptį. Jei pastaruoju dešimtmečiu L. Liandzbergio paveiksluose dominavo popkultūros motyvai, skambus koloritas, įvairios ironiškos ir žaismingos aplikacijos, tai naujuose kūriniuose galima stebėti, kaip kinta autoriaus pasirinktos kalbos priemonės.
Daugelyje naujosios serijos paveikslų ryškėja fotografijos įtaka ir jos bruožai: negatyvo efektas, pasiekiamas naudojant juodą foną ir sidabriškai baltą piešinio liniją, kasdienės, tarsi atsitiktinės situacijos, pagautos telefono fotokamera, fragmentiškumo ir momentiškumo paieškos. Kūriniuose ima vyrauti tikroviški, menininko realybėje pamatyti ir užfiksuoti vaizdiniai, dokumentiškumas, tačiau autorius, regis, neatsisako ir jo kūrybai taip būdingų fantastinių motyvų ar paradoksalių sugretinimų.
Linas Liandzbergis (g. 1965) – Vilniuje gimęs tapytojas, performansų, akcijų, instaliacijų, scenografijų, video meno kūrėjas. 1983–1989 m. studijavo tapybą Vilniaus dailės akademijoje (tuo metu – Valstybinis dailės institutas). Nuo 1989 m. dalyvauja parodose. 1988–1990 m. dalyvavo grupės „Žalias lapas“ veikloje. Nuo 1999 m. Lietuvos tarpdisciplininio meno kūrėjų sąjungos narys. Šiuo metu dėsto Lietuvos edukologijos universitete. Kūrinių yra įsigiję privatūs kolekcinininkai Lietuvoje ir užsienyje.

APIE BENO LIANDZBERGIO KŪRYBĄ
Mano menas – tai ironijos ir paradoksų mišinys, atspindintis mūsų pasaulio sudėtingumą jauno menininko žvilgsniu. Per meną aš nagrinėju įvairias socialines problemas, kvestionuoju nusistovėjusias normas ir siekiu suvokti savo vietą pasaulyje. Mano kūriniai yra įsišakniję asmeninėje patirtyje ir kasdienio gyvenimo stebėjimuose. Nuo meno pasaulio, kuriame menininkai konkuruoja dėl pripažinimo iki tapatybės klausimų, socialinių pokyčių ir technologijų įtakos mūsų mąstymui.
Augdamas šalyje, kuri tik neseniai atgavo nepriklausomybę, savo kūryboje atspindžiu kartų skirtumus ir istorinės patirties palikimą. Kūriniuose dažnai pasitaiko architektūrinių elementų ir kitų simbolių, kurie veikia, kaip vizualinė atmintis ir kontekstas.
Darbuose ryškios spalvos ir kontrastai nėra tik estetinis pasirinkimas. Jie tarnauja kaip užuomina, kad po gražiu paviršiumi slypi gilesnė, kartais netgi skausminga tiesa. Aš siekiu sukurti kūrinius, kurie iš pradžių patrauktų dėmesį, o vėliau paskatintų žiūrovą susimąstyti. Vaizduojami objektai ir žmonės dažnai atrodo tarsi svetimi elementai, trikdantys įprastą vaizdą, sistemą. Taip kviečiu žiūrovą suabejoti, kas iš tikrųjų yra pašalietis – mano kūrinio herojus, objektas ar mes patys?
Benas Liandzbergis (g. 1997 m.) – gyvena ir kuria Vilniuje. 2017–2022 m. studijavo Vilniaus dailės akademijoje, įvietinto meno ir scenografijos katedroje. Menininkas kuria paveikslus, objektus įkvėptus kolektyvinių kultūrinių patirčių, mados bei subkultūrų fragmentų.

_ _ _

Tarptautinės pagyvenusių žmonių dienos renginiai
2024-10-01 08:00 - 2024-10-02 17:00
Spalio 1 d.
9–12 val. iniciatyva „Praleiskime laiką drauge Šiaulių technologijų mokymo centre“
*Mechanikos skyrius, J. Basanavičiaus g. 53 (konsultacijos „Gedimai vidaus vandentiekio tinkluose“ ir „Smulkūs elektros darbai buityje“, paslauga „Automobilio važiuoklės patikra prieš techninę apžiūrą“ 9–12 val.);
*Menų ir grožio paslaugų skyrius, Vilniaus g. 27 (nemokamas plaukų kirpimas senjorams 9–12 val.);
Prekybos ir verslo skyrius, Vytauto g. 267 (konditerijos gaminio dekoravimas 9–11 val., kavos, arbatos degustacija 11–12 val.);
*Statybos skyrius, Statybininkų g. 23 (kūrybinės dekoravimo dirbtuvės „Interjero detalės gamyba“ 9.30–11.30 val.);
*Sveikatos priežiūros ir socialinės gerovės skyrius, Dvaro g. 144A (rankų masažas, parafino vonelės rankoms, atpalaiduojanti procedūra masažo kėdėje 9–12 val.);
*Technologijų skyrius, Statybininkų g. 23 (el. pašto susikūrimas, socialinių tinklų naudojimas, bendravimas elektroniniu paštu, namų buhalterija ir kasdienės išlaidos 9–12 val.);
*Vairuotojų skyrius, Dvaro g. 144A (paskaita „KET žinių atnaujinimas“ 9–10 val.)
Org. Šiaulių technologijų mokymo centras
10 ir 13 val. kūrybinis-edukacinis užsiėmimas „Gamtos šviesa. Žvakių dirbtuvės“
Būtina išankstinė registracija el. p. vaida.dambrauskiene@siauliukc.lt arba tel. +370 678 53 171. Vietų skaičius ribotas
Šiaulių kultūros centro Amatų dirbtuvės, Aušros al. 31
11 val. ekskursija su arbata Botanikos sode
Vilniaus universiteto Šiaulių akademijos Botanikos sodas, Paitaičių g. 4
11 val. draugystės popietė senjorams
Šiaulių miesto savivaldybės socialinių paslaugų centras, Tilžės g. 63B
11 val. kūrybinės dirbtuvės senjorams „Atspaudo magija ir kava“
Šiaulių dailės galerija, Vilniaus g. 245
11.30 val. kūrybinės dirbtuvės „Lūpų balzamas“
Šiaulių miesto savivaldybės viešosios bibliotekos Bibliografijos-informacijos skyrius, Aido g. 27
13 val. edukacija „Fotografo asistentas“
Būtina išankstinė registracija tel. +370 41 52 43 93 arba internetu https://www.ausrosmuziejus.lt/Ekskursijos/. Vietų skaičiuos ribotas
Šiaulių „Aušros“ muziejaus Fotografijos muziejus, Vilniaus g. 140
14 val. ekskursija ,,Muziejinių vertybių konservavimas ir restauravimas“
Būtina išankstinė registracija tel. +370 41 52 43 89. Vietų skaičius ribotas
Org. Šiaulių „Aušros“ muziejus
14 val. edukacija „Rožės žiedas“
Būtina išankstinė registracija tel. +370 41 52 43 89 arba internetu https://www.ausrosmuziejus.lt/Ekskursijos/. Vietų skaičius ribotas
Šiaulių „Aušros“ muziejaus Chaimo Frenkelio vila-muziejus, Vilniaus g. 74
14 val. koncertas „Iš širdies į širdį“
Šiaulių „Juventos“ progimnazijos Aktų salė, P. Višinskio g. 16
Org. Šiaulių „Juventos“ progimnazija, partn. ukrainiečių integracijos centras „Malva“
14 val. muzikinis protų mūšis „Legato!“
Būtina išankstinė registracija el. p. julija@polifonija.lt. Vietų skaičius ribotas
„Polifonija“ kamerinė salė, Aušros al. 15
15 val. Valstybinio Šiaulių dramos teatro spektaklis „Pabandom dar kartą“ („Skerdynių dievas“)
Įėjimas su kvietimais. Kvietimus (vienam asmeniui ne daugiau kaip 2 vnt., pateikus pensininko pažymėjimą) nuo rugsėjo 26 d. 9 val. galima pasiimti Šiaulių kultūros centro kasoje KVIETIMŲ NEBĖRA
Valstybinio Šiaulių dramos teatro Didžioji salė, Tilžės g. 155
Org. Šiaulių kultūros centras
18 val. koncertas „Muzikos spalvos“
Dalyvauja Šiaulių berniukų ir jaunuolių choras „Dagilėlis“ (meno vad. R. Adomaitis), Šiaulių pučiamųjų orkestras (meno vad. ir dirig. S. Vaičiulionis, dirig. G. Brūzga), Medeinė Mickevičiūtė (fortepijonas),Viktorija Čepinskienė (smuikas), Adrijana Balsytė (sopranas), Juozas Janužas (tenoras), Gediminas Brūzga (saksofonas). Koncerto dirigentai Sigitas Vaičiulionis ir Remigijus Adomaitis
Įėjimas su kvietimais. Kvietimus galima pasiimti Šiaulių miesto koncertinės įstaigos „Saulė“ kasoje KVIETIMŲ NEBĖRA
Šiaulių miesto koncertų salė „Saulė“, Tilžės g. 140
Org. Šiaulių miesto koncertinė įstaiga „Saulė“, partn. Šiaulių „Dagilėlio“ dainavimo mokykla
19 val. Šiaulių kultūros centro mėgėjų teatro „Durys“ spektaklis pagal R. Toma pjesę „8 mylinčios moterys“
Įėjimas su kvietimais. Kvietimus (vienam asmeniui ne daugiau kaip 2 vnt., pateikus pensininko pažymėjimą) nuo rugsėjo 26 d. 9 val. galima pasiimti Šiaulių kultūros centro kasoje
Šiaulių kultūros centro Didžioji koncertų salė, Aušros al. 31
Spalio 2 d.
11.30 val. medijų edukacija senjorams
Šiaulių miesto savivaldybės viešosios bibliotekos Bibliografijos-informacijos skyrius, Aido g. 27
17 val. žolininkės Sigitos edukacinė paskaita „Vaistiniai augalai – žaliasis mūsų bankas“
Šiaulių miesto savivaldybės viešosios bibliotekos „Saulės“ filialas, K. Korsako g. 10
14 val. patirtinė ekskursija parodoje „Tarpukario moters portretas“
Būtina išankstinė registracija tel. +370 41 52 4397. Vietų skaičius ribotas
Šiaulių „Aušros“ muziejaus Venclauskių namai-muziejus, Vytauto g. 89

SPALIO 1 DIENĄ SENJORUS VAIŠINA ARBATOS AR KAVOS PUODELIU
Kavinė „Arkos“ (Vilniaus g. 213), 13–18 val. (arbata ir kava)
„Rūta“ šokolado muziejaus kavinė (Tilžės g. 133) (tik arbata)
Picerija „Charlie pizza“ (PC „Saulės miestas“, Tilžės g. 109), 11–22 val. (arbata ir kava)
Arbatinė „Valerijonas“ (Vilniaus g. 173), 10–18 val. (arbata ir sausainiai)
Svetainė „Juonė pastuogė“ (Aušros al. 31A), 12–17 val. (arbata ir kava)
Picerija „Čili pica“ (PC „Akropolis“, Aido g. 8, PC „Saulės miestas“, Tilžės g. 109), 10–22 val. (kava, arbata)
Restoranas „Ararat“ (PC „Tilžė“, Tilžės g. 227), 10–20 val. (arbata ir kava)
Restoranas „Katpėdėlė“ (PC „Akropolis“, Aido g. 8), 10–22 val. (arbata ir kava)
Restoranas „S baras“ (Aleksandrijos g. 3), 11–14 val. (arbata ir kava)
Baras „Palete“ (Ginkūnų g. 15), 12–20 val. (arbata)
Kavinė „Salomėja“ (S. Neries g. 12), 10–20 val. (kava, arbata)
Kavinė „Prie parko“ (Aušros al. 41), 11–16 val. (kava, arbata)
Kavinė „Bardinai“ (J. Basanavičiaus g. 77A), 11–18 val. (kava, arbata)
Kavinė „Vyno kodas IIX“ (Tilžės g. 134), 11–21 val. (medaus viskis)
Kavinė „BOHO“ (Vilniaus g. 134), 11–22 val. (kava, arbata išsinešti)
Baras „Motyvas“ (Vilniaus g. 199), 11–21 val. (kava, arbata)
„Gastrobar“ (Vilniaus g. 154), 11–20 val. (kava)

Koncertas „Rudenėjant“
2024-08-22 12:00
Tradicija tapęs Šiaulių miesto koncertinės įstaigos „Saulė“ organizuojamas ciklas „Saulės vasaros koncertai“ kviečia visus Šiaulių miesto gyventojus ir miesto svečius pasimėgauti gyva muzika gryname ore! Profesionalūs kolektyvai – Šiaulių bigbendas, Šiaulių pučiamųjų orkestras, Šiaulių kamerinis orkestras „Camerata Solaris“ – ir jų geri bičiuliai bei kolegos pripildys Šiaulių miesto bulvaro amfiteatrą bei kitas miesto erdves kokybiškos muzikos garsais. Kviečiame apsilankyti ciklo „Saulės vasaros koncertai“ renginiuose!
Visi koncertai nemokami! Esant blogam orui koncertai numatyti Šiaulių amfiteatre perkeliami į koncertų salę „Saulė“, Tilžės g. 140.
Rugpjūčio 22 d. 12 val. „Rudenėjant“
Dalyvauja: Šiaulių pučiamųjų orkestras ( meno vad. ir dirigentas S. Vaičiulionis, dirigentas G. Brūzga), solistai: Adrijana Balsytė, Romualdas Juzukonis, Virginijus Barzinskis.
Vilniaus g. 153, Šiaulių bulvaro amfiteatras.

Koncertas „Vasaros rečitalis“
2024-08-16 18:00
Tradicija tapęs Šiaulių miesto koncertinės įstaigos „Saulė“ organizuojamas ciklas „Saulės vasaros koncertai“ kviečia visus Šiaulių miesto gyventojus ir miesto svečius pasimėgauti gyva muzika gryname ore! Profesionalūs kolektyvai – Šiaulių bigbendas, Šiaulių pučiamųjų orkestras, Šiaulių kamerinis orkestras „Camerata Solaris“ – ir jų geri bičiuliai bei kolegos pripildys Šiaulių miesto bulvaro amfiteatrą bei kitas miesto erdves kokybiškos muzikos garsais. Kviečiame apsilankyti ciklo „Saulės vasaros koncertai“ renginiuose!
Visi koncertai nemokami!
Rugpjūčio 16 d. 18 val. „Vasaros rečitalis“
Dalyvauja: Kamilė Fokaitė (sopranas) ir Lukas Sandhu (baritonas), Irina Tautkuvienė (fortepijonas).
Koncertų salė „Saulė“, Tilžės g. 140.

Grupės „Innerbloom“ koncertas
2024-08-09 19:00
Tradicija tapęs Šiaulių miesto koncertinės įstaigos „Saulė“ organizuojamas ciklas „Saulės vasaros koncertai“ kviečia visus Šiaulių miesto gyventojus ir miesto svečius pasimėgauti gyva muzika gryname ore! Profesionalūs kolektyvai – Šiaulių bigbendas, Šiaulių pučiamųjų orkestras, Šiaulių kamerinis orkestras „Camerata Solaris“ – ir jų geri bičiuliai bei kolegos pripildys Šiaulių miesto bulvaro amfiteatrą bei kitas miesto erdves kokybiškos muzikos garsais. Kviečiame apsilankyti ciklo „Saulės vasaros koncertai“ renginiuose!
Visi koncertai nemokami! Esant blogam orui koncertai numatyti Šiaulių amfiteatre perkeliami į koncertų salę „Saulė“, Tilžės g. 140.
Rugpjūčio 9 d. 19 val. Grupės „Innerbloom“ koncertas
Vilniaus g. 153, Šiaulių bulvaro amfiteatras.

Pučiamųjų instrumentų ansamblis iš Vokietijos „German Brass“
2024-07-27 20:00 | Chaimo Frenkelio viloje
2024 m. liepos 27 d., šeštadienį, 20 val. Chaimo Frenkelio vilos parke (Vilniaus g. 74, Šiauliai) vyks XXI tarptautinio Chaimo Frenkelio vilos vasaros festivalio koncertas, kuriame pasirodys pirmą kartą Lietuvoje viešintis profesionalus pučiamųjų instrumentų ansamblis iš Vokietijos „German Brass“.

„German Brass“ – tai visame pasaulyje garsus pučiamųjų ansamblis, žinomas dėl savo virtuozinių pasirodymų ir novatoriškų interpretacijų. Įkurtas 1974 m., ansamblis pradžioje buvo kvintetas, tačiau vėliau išsiplėtė iki dešimties narių, įtraukiant įvairius pučiamuosius instrumentus, tokius kaip trimitai, trombonai, valtornos, tūba ir kartais perkusija. Ansambliui pavyko sukurti „įvairovę vienybėje“, t. y. sukurti stebuklą, sukuriantį unikalų, su niekuo nesupainiojamą kolektyvinį skambesį su dešimčia individualistų ir garsių solistų iš išskirtinių pirmos klasės Vokietijos orkestrų. Kaip ansamblis jie groja skaidrią kamerinę muziką, bet kartu su simfonine didybe ir dinamika, kurią gali sukurti tik pučiamųjų instrumentalistai.

„German Brass“ repertuare yra visos stilistinės kryptys ir rūšys nuo Scheidt iki Šostakovičiaus, nuo Dixieland iki Bossa Nova. Ansamblis savo koncertuose profesionaliai ir linksmai puoselėja ir įveikia susiskirstymą į du muzikos stilius: programose – klasikinių kūrinių aranžuotės, taip pat nesenstančių kūrinių adaptacijos ir kompozicijos, kurios dažniausiai buvo aranžuotos ir sukurtos specialiai „German Brass“, kaip duoklė tipiškam ansamblio skambesiui ir techniniam blizgesiui.

Ansamblio nariai: Matthias Höfs (trimitas), Uwe Köller (trimitas), Andre Schoch (trimitas), Manuel Mischel (trimitas), Johannes Dengler (valtorna), Klaus Wallendorf (valtorna), Fritz Winter (trombonas ir eufonija), Emil Haderer (trombonas), Uwe Füssel (bosinis trombonas), Stefan Ambrosius (tūba), Herbert Wachter (perkusija).

Bilieto kaina: 15 Eur, su nuolaida 12 Eur*

Bilietus į koncertus galima įsigyti „TICKET MARKET“ ir Chaimo Frenkelio vilos-muziejaus kasose.*Nuolaidos taikomos moksleiviams, studentams, senjorams, neįgaliesiems.Vaikams iki 5 metų, kurie neužima sėdimos vietos, įėjimas nemokamas. Informacija tel. +37041433680, el. p. info@ausrosmuziejus.lt

Renginio metu bus fotografuojama/filmuojama viešinimo tikslais_______________________Festivalio meno vadovas – Lietuvos nacionalinės premijos laureatas, dirigentas Robertas Šervenikas

Organizatoriai: Šiaulių „Aušros“ muziejus, VšĮ „Sielai“Pagrindiniai rėmėjai: Šiaulių miesto savivaldybė, Lietuvos kultūros tarybaRėmėjai: „Sabalin“, restoranas „Bleu de Frenkel“Informaciniai rėmėjai: LRT, „Etaplius“, „Šiaulių kraštas“, „LT ADVERT“Draugas – gėlių ir dovanų salonas „Dabija“Festivalį įgarsina – MB „SLS Tech“

Šokių vakaras. Groja Sigitas Kivilis
2024-07-21 17:00
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

2024 m. liepos 21 d. 17 val.

5 Eur

Liepos 21 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu šokėjus linksmai praleisti laiką kvies Sigitas Kivilis.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Renginio trukmė: ~3 val.

JAV ir Lietuvos jaunimo džiazo koncertas „Muzikinis ekspresas: OMAHA– ŠIAULIAI“
2024-07-21 14:00 - 15:00
Tradicija tapęs Šiaulių miesto koncertinės įstaigos „Saulė“ organizuojamas ciklas „Saulės vasaros koncertai“ kviečia visus Šiaulių miesto gyventojus ir miesto svečius pasimėgauti gyva muzika gryname ore! Profesionalūs kolektyvai – Šiaulių bigbendas, Šiaulių pučiamųjų orkestras, Šiaulių kamerinis orkestras „Camerata Solaris“ – ir jų geri bičiuliai bei kolegos pripildys Šiaulių miesto bulvaro amfiteatrą bei kitas miesto erdves kokybiškos muzikos garsais. Kviečiame apsilankyti ciklo „Saulės vasaros koncertai“ renginiuose!
Visi koncertai nemokami!
Liepos 21 d. 14 val. JAV ir Lietuvos jaunimo džiazo koncertas „Muzikinis ekspresas: OMAHA– ŠIAULIAI“
Dalyvauja: Jaunimo džiazo ansamblis „MAYJO“ (Omaha, JAV, vad. ir dirigentas dr. P. Madsen), Šiaulių S. Sondeckio menų gimnazijos jaunieji atlikėjai, Šiaulių „Romuvos“ gimnazijos džiazo orkestras „Romuva“ (vad. ir dirigentas R. Žukauskas).
Koncertų salė „Saulė“, Tilžės g. 140.

Žodžio ir muzikos festivalis „Ir ežeras turi ausis“
2024-07-20 19:30
Liepos 20 d. 19.30 val. Prūdelio tvenkinio pakrantėje, prie sporto centro „Atžalynas“ gelbėjimo stoties (Vilniaus g. 49), vyks žodžio ir muzikos festivalis „Ir ežeras turi ausis“.
„Ir ežeras turi ausis“ – tai literatūrą, teatrą, muziką bei kitus menus vienijantis festivalis. Jo metu galima ne tik išgirsti ir pamatyti įvairesnio meno žanro atlikėjus ir grupes, bet kartu su jais išbandyti ir save.
PROGRAMA
19.30–22.00 val. Eilėraščių paroda „Mintys bangose“
19.30 val. Grupės „Kopanugaris“ koncertas

21.00 val. Solo post-elektro-flamenko muzikos ir šokios spektaklis „Human, Lost & Found“
Tekstai, muzika, choreografija, šokio ir dainų atlikimas Phil Von
Renginio trukmė: ~1 val. 30 min.

Žodžio ir muzikos festivalis „Ir ežeras turi ausis“
2024-07-19 19:30
Liepos 19 d. 19.30 val. Talkšos ežero pakrantėje vyks žodžio ir muzikos festivalis „Ir ežeras turi ausis“.
„Ir ežeras turi ausis“ – tai literatūrą, teatrą, muziką bei kitus menus vienijantis festivalis. Jo metu galima ne tik išgirsti ir pamatyti įvairesnio meno žanro atlikėjus ir grupes, bet kartu su jais išbandyti ir save.
PROGRAMA
19.30–22.30 val. Eilėraščių paroda „Mintys bangose“

19.30 val. Monospektaklis „Avinai“
Režisierius Justas Tertelis, aktorius ir dramaturgas Raimondas Klezys, kompozitorius Matas Saladžius

21.20 val. „Žaliasis koncertas“
Dalyvauja muzikos atlikėjas ir kūrėjas Remis Rančys
Renginio trukmė: ~1 val. 30 min.

Žodžio ir muzikos festivalis „Ir ežeras turi ausis“
2024-07-18 19:30
Rėkyvos ežero pakrantė (Poilsio g.)

2024 m. liepos 18 d. 19.30 val.

Renginys nemokamas

Liepos 18 d. 19.30 val. Rėkyvos ežero pakrantėje (Poilsio g.) vyks žodžio ir muzikos festivalis „Ir ežeras turi ausis“.
„Ir ežeras turi ausis“ – tai literatūrą, teatrą, muziką bei kitus menus vienijantis festivalis. Jo metu galima ne tik išgirsti ir pamatyti įvairesnio meno žanro atlikėjus ir grupes, bet kartu su jais išbandyti ir save.
PROGRAMA
19.30–21.30 val. Eilėraščių paroda „Mintys bangose“

19.30 val. Projektas „Vandenys“
Dalyvauja kūrėjas ir atlikėjas „nim“

21.00 val. Performansas „Jonvabalių sonatos“
Režisierė ir aktorė Lina Jankauskaitė-Peleckienė, saksofonas Nedas Latovinas, violončelė Ilona Butkutė
Renginio trukmė: ~1 val. 30 min.

Renginys visai šeimai – muzikinis spektaklis „Karlsono skambutis“.
2024-07-18 18:00 | Chaimo Frenkelio viloje
2024 m. liepos 18 d., ketvirtadienį, 18 val. Chaimo Frenkelio vilos parke (Vilniaus g. 74, Šiauliai) vyks XXI tarptautinio Chaimo Frenkelio vilos vasaros festivalio renginys visai šeimai – muzikinis spektaklis „Karlsono skambutis“.

Tai spektaklis vaikams nuo vienerių iki šimto vienuolikos metų. Kas nežino Karlsono, kuris gyvena ant stogo? Karlsono pokštai prajuokins ne tik mažus, bet ir gerokai peraugusius, ir pačius vyriausius žiūrovus – tuos, kurie jau „pačiame jėgų žydėjime“. Kokias išdaigas krės Karlsonas, norėdamas pamokyti savo draugo Mažylio skriaudėją, namų tvarkytoją Freken Bok? Ar susidraugaus ši surūgusi moteriškė su išdaigininku Karlsonu? – Kantrybės, tiktai kantrybės! – pasakytų Karlsonas. Juk visa tai sužinosite „Raganiukės teatro“ spektaklyje.

Spektaklis pastatytas pagal Astridos Lindgren apysaką „Mažylis ir Karlsonas, kuris gyvena ant stogo“.
Vaidina: E. Paulavičius, L. Raškevičiūtė, D. Trasykis, L. Firsova ir Agnius.Trukmė – 1 val. 30 min.

Bilieto kaina: 12 Eur, su nuolaida 8 Eur*

Bilietus į koncertus galima įsigyti „TICKET MARKET“ ir Chaimo Frenkelio vilos-muziejaus kasose.*Nuolaidos taikomos moksleiviams, studentams, senjorams, neįgaliesiems.Informacija tel. +37041433680, el. p. info@ausrosmuziejus.lt

Renginio metu bus fotografuojama/filmuojama viešinimo tikslais_______________________Festivalio meno vadovas – Lietuvos nacionalinės premijos laureatas, dirigentas Robertas Šervenikas

TRIO AGORA koncertas „HOTEL TANGO“
2024-07-11 18:00 | Chaimo Frenkelio viloje
2024 m. liepos 11 d., ketvirtadienį, 18 val. Chaimo Frenkelio vilos-muziejaus Koncertinėje salėje (Vilniaus g. 74, Šiauliai) vyks XXI tarptautinio Chaimo Frenkelio vilos vasaros festivalio koncertas. Koncerte pasirodys ansamblis TRIO AGORA – tai trys charizmatiški muzikantai, įvairių prestižinių tarptautinių konkursų laureatai, nuolat koncertuojantys Europos koncertų salėse, bet nepamirštantys ir Lietuvos. Šiauliuose atlikėjai pristatys naujausią savo albumą „Hotel Tango“. Albumas išleistas 2023 m. su Vokietijos įrašų kompanija „Accentus Music“.
Atlikėjai:Žilvinas Brazauskas (klarnetas, Lietuva-Vokietija)Natania Hoffman (violončelė, Italija-JAV-Belgija)Robertas Lozinskis (fortepijonas)
Bilieto kaina: 12 Eur, su nuolaida 8 Eur*
Bilietus į koncertus galima įsigyti „TICKET MARKET“ ir Chaimo Frenkelio vilos-muziejaus kasose.*Nuolaidos taikomos moksleiviams, studentams, senjorams, neįgaliesiems.Vaikams iki 5 metų, kurie neužima sėdimos vietos, įėjimas nemokamas. Informacija tel. +37041433680, el. p. info@ausrosmuziejus.lt

Renginio metu bus fotografuojama/filmuojama viešinimo tikslais

INFORMACIJA APIE RENGINĮ

Data:
2024-07-11

Laikas:
18:00 val.

Vieta:
Chaimo Frenkelio vilos-muziejaus Koncertinė salė

Adresas:
Vilniaus g. 74, Šiauliai

Romų muzikos festivalis „Tamburinas“
2024-07-10 17:00 | Šiaulių kultūros centro Didžioji koncertų salė (Aušros al. 31)
Liepos 10 d. 17 val. Šiaulių kultūros centre vyks romų muzikos festivalis „Tamburinas“, kuris atskleis romų šokio, dainos bei muzikos grožį.
Renginys skirtas tautinių mažumų, šiuo atveju, romų integracijai, tarpkultūriniam bendradarbiavimui bei teigiamo įsiliejimo į visuomenę skatinimui.
Renginys stiprina tarpkultūrinį bendradarbiavimą bei tolerancijos jausmą kitataučiams, gyvenantiems Lietuvoje.
Renginio trukmė: ~2 val.
